Arezzo
Store norske leksikon,Geografi,Verdens geografi,Europa,Italias geografi
Arezzo er en by i Italia, i regionen Toscana, i Arnodalen, 60 km sørøst for Firenze. Byen har 99 258 innbyggere (2020).
Byen har variert industri, blant annet maskin-, tekstil-, næringsmiddel-, keramikk- og smykkeindustri samt handel med jordbruksvarer fra omegnen.Arezzo har mange severdige byggverk og stor turisttrafikk. Her finnes blant annet middelaldersk bymur og mange kirker og offentlige bygninger fra 1300- og 1400-tallet. Byen har en praktfull gotisk domkirke (påbegynt 1277) med Gregor 10s gravmæle, og palasser med verdifulle samlinger. Kirken Santa Maria della Pieve er byens eldste kirke (fra tidlig 1100-tallet) og er en av Toscanas vakreste romanske byggverk.Byen, romernes Arretium, var en av etruskernes viktigste byer.Arezzo er Petrarcas, Pietro Aretinos og Giorgio Vasaris fødested. Sistnevntes hus, Casa di Vasari, er nå museum. I 1943–1944 fikk byen fikk store skader fra bombing i forbindelse med kamper under andre verdenskrig. Les mer i Store norske leksikon Italia Byer i Italia etruskere